
APSTIPRINĀTI
ar Ādažu novada pašvaldības domes 2026. gada __. novembra sēdes lēmumu (protokols Nr. xx § xx) 

SAISTOŠIE NOTEIKUMI
Ādažos, Ādažu novadā
				
2026. gada ___. novembrī 								Nr.__/2026

Grozījumi Ādažu novada pašvaldības domes 2025. gada 27. februāra saistošajos noteikumos Nr. 8/2025 “Bērnu reģistrācijas, uzņemšanas un atskaitīšanas kārtība Ādažu novada pašvaldības izglītības iestādēs, kurās īsteno pirmsskolas izglītības programmas”

Izdoti saskaņā ar Vispārējās izglītības likuma 26. panta pirmo daļu 

1. Izdarīt Ādažu novada pašvaldības domes 2025. gada 27. februāra saistošajos noteikumos Nr. 8/2025 “Bērnu reģistrācijas, uzņemšanas un atskaitīšanas kārtība Ādažu novada pašvaldības izglītības iestādēs, kurās īsteno pirmsskolas izglītības programmas” (publicēti laikrakstā “Latvijas Vēstnesis”, 2025., Nr. 50, 2026., Nr. 146 (turpmāk – Noteikumi))  šādus grozījumus:
1.1. Papildināt 6. punktu ar 6.11  un 6.12 apakšpunktiem šādā redakcijā”:
“6.11 . elektroniski – interneta vietnē www.epakalpojumi.lv (turpmāk – datubāze);
 6.12 elektroniski – interneta vietnē www.latvija.lv epakalpojumi (turpmāk – datubāze)”;
1.2. Izteikt 31. punktu šādā redakcijā: 
“31. Ja vecāks atsakās no piedāvātās vietas izvēlētajā iestādē, tad bērna iekļaušana uzņemamo bērnu sarakstā tiek atlikta līdz nākamajam mācību gadam, ievērojot šo noteikumu nosacījumus.”
1.3. Svītrot 33. un 34. punktos pēdējo teikumu.
1.4. Papildināt ar 51. punktu šādā redakcijā: 
“51. 6.11 punktā paredzētā iespēja vecākam iesniegt pieteikumu reģistrācijai bērna uzņemšanai iestādē elektroniski – interneta vietnē www.epakalpojumi.lv tiek nodrošināta līdz 01.12.2026.”.

PASKAIDROJUMA RAKSTS
Ādažu novada pašvaldības 2026. gada __. oktobra saistošajiem noteikumiem
Nr. ___/2026 “Grozījumi Ādažu novada pašvaldības domes 2025. gada 27. februāra saistošajos noteikumos Nr. 8/2025 “Bērnu reģistrācijas, uzņemšanas un atskaitīšanas kārtība Ādažu novada pašvaldības izglītības iestādēs, kurās īsteno pirmsskolas izglītības programmas””

	Paskaidrojuma raksta sadaļas un norādāmā informācija

	1. Mērķis un nepieciešamības pamatojums
1.1. Ādažu novada pašvaldībā ir spēkā 2025. gada 27. februāra saistošie noteikumi " Bērnu reģistrācijas, uzņemšanas un atskaitīšanas kārtība Ādažu novada pašvaldības izglītības iestādēs, kurās īsteno pirmsskolas izglītības programmas " (turpmāk – Saistošie noteikumi).
1.2. Saistošo noteikumu grozījumu (turpmāk – Noteikumi) mērķis ir pilnveidot noteikto pirmsskolas vecuma bērnu uzņemšanas kārtību Ādažu novada pašvaldības dibinātās pirmsskolas izglītības iestādēs, vispārējo izglītības iestāžu (turpmāk – PII) pirmsskolas grupās.
1.3. Pašvaldību likuma 4. panta pirmās daļas 4. punkts nosaka pašvaldības autonomo funkciju gādāt par iedzīvotāju izglītību, tostarp nodrošināt iespēju obligāto izglītību un gādāt par pirmsskolas izglītības, profesionālās ievirzes izglītības, interešu izglītības un pieaugušo izglītības pieejamību, tā paša panta otrā daļa noteic, ka pašvaldība autonomās funkcijas pilda atbilstoši ārējiem normatīvajiem aktiem un noslēgtajiem publisko tiesību līgumiem.
1.4. Atšķirībā no iepriekšējā regulējuma, Noteikumi paredz sekojošas izmaiņas:
1.4.1. Ņemot vērā, ka valstī notiek  pāreja no vienotās pašvaldību sistēmas PII rindu moduļa uz Izglītības un zinātnes ministrijas izstrādāto pieteikumu vadības sistēmu, ar 01.12.2026. tiek  pārtraukta lietojumprogrammas “Pirmsskolas izglītības iestāžu rindu uzskaite” un e pakalpojums, un  vecākiem vairs nebūs iespēja reģistrēt bērnus rindā šajā lietotājprogrammā. Turpmāk to varēs darīt vietnē www.latvija.gov.lv e-pakalpojumi; klātienē Ādažu novada Valsts un pašvaldības vienotajā klientu apkalpošanas centrā Gaujas ielā 33A, Ādažos, Ādažu nov. un Stacijas ielā 5, Carnikavā, Carnikavas pag., Ādažu nov., vai valsts pārvaldes pakalpojumu portālā www.latvija.gov.lv, nosūtot pieteikumu uz pašvaldības oficiālo elektronisko adresi.
1.4.2. Grozījumu 33. un 34. punktu mērķis ir vienkāršot reģistra administrēšanas kārtību, neizdalot obligātā sagatavošanas vecuma bērnu grupu.

	2. Fiskālā ietekme uz pašvaldības budžetu 
2.1. Noteikumu īstenošanas fiskālās ietekmes prognoze uz pašvaldības budžetu - šobrīd finansiāla ietekme nav paredzēta.
2.2. Informācija par nepieciešamajiem resursiem sakarā ar jaunu institūciju vai darba vietu veidošanu un esošo institūciju kompetences paplašināšanu, lai nodrošinātu noteikumu izpildi  - paredzams, ka Centrālās pārvaldes Izglītības un jaunatnes nodaļā un pirmsskolas izglītības iestādēs nav nepieciešami papildu darbinieki un citi  resursi noteikumu administrēšanai.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci
3.1. Sociālā ietekme – plānots, ka Noteikumi pozitīvi ietekmēs sabiedrību. Noteikumi izstrādāti, lai veicinātu vienotu pieeju bērnu reģistrēšanai pirmsskolu reģistrā.
3.2. Ietekme uz vidi – noteikumu īstenošana neradīs ietekmi uz vidi.
3.4. Ietekme uz iedzīvotāju veselību – nav attiecināms.  
3.5. Ietekme uz uzņēmējdarbības vidi pašvaldības teritorijā – nav attiecināma.
3.6. Ietekme uz konkurenci – noteikumiem nav ietekmes uz konkurenci.
3.7. Grozījuma mērķis ir precizēt bērnu uzņemšanas kārtību pirmsskolas izglītības iestādēs, nosakot, ka gadījumā, ja vecāks atsakās no piedāvātās vietas izvēlētajā iestādē, bērna iekļaušana uzņemamo bērnu sarakstā tiek atlikta līdz nākamajam mācību gadam.
3.8. Grozījums nepieciešams veikt, jo pašlaik IZM PVS ( Izglītības un zinātnes ministrijas Valsts pārbaudījumu informācijas sistēma informācijas sistēma) funkcionalitāte tehniski nenodrošina saistošo noteikumu spēkā esošajā redakcijā paredzēto regulējumu attiecībā uz atteikumu no piedāvātās vietas atkarībā no iestādes prioritātes. Līdz ar to nav iespējams pilnvērtīgi īstenot un administrēt pašreiz noteikto kārtību. Piedāvātā redakcija paredz vienotu pieeju gadījumos, kad vecāks atsakās no piedāvātās vietas izvēlētajā iestādē, un nodrošina regulējuma atbilstību informācijas sistēmas tehniskajām iespējām.
3.9. Saistošo noteikumu grozījums nodrošinās bērnu uzņemšanas kārtības atbilstību IZM PVS informācijas sistēmas funkcionalitātei, uz kuru plānots pāriet. Grozījums var ietekmēt bērnu uzņemšanas procesu un vecāku iespējas atkārtoti pretendēt uz vietu pirmsskolas izglītības iestādē pēc atteikšanās no piedāvātās vietas, jo atteikuma gadījumā bērna iekļaušana uzņemamo bērnu sarakstā tiks atlikta līdz nākamajam mācību gadam. Tas var radīt nepieciešamību vecākiem rūpīgāk izvērtēt piedāvāto vietu pirms lēmuma pieņemšanas.


	4. Ietekme uz administratīvajām procedūrām un to izmaksām
4.1. Noteikumu izpildi nodrošinās pašvaldības Centrālās pārvaldes Izglītības un jaunatnes nodaļa (turpmāk – IJN), sadarbībā ar PII vadītājiem.
4.2. IJN un PII vadītāju pieņemtos lēmumus un faktisko rīcību var apstrīdēt Administratīvo aktu strīdu komisijā Administratīvā procesa likumā noteiktajā kārtībā.
4.3. Administratīvo aktu strīdu komisijas pieņemtos lēmumus var pārsūdzēt tiesā Administratīvā procesa likumā noteiktajā kārtībā.
4.4. Galvenie administratīvo procedūru posmi un privātpersonām veicamās darbības noteiktas ir šādas: - lai reģistrētu pieteikumu reģistrācijai bērna uzņemšanai iestādē, vecāks  elektroniski – interneta vietnē www.epakalpojumi.lv reģistrē bērnu vai iesniedz iesniegumu Ādažu novada Valsts un pašvaldības vienotā klientu apkalpošanas centra kontaktpunktos, vai valsts pārvaldes pakalpojumu portālā www.latvija.gov.lv, nosūtot to uz pašvaldības oficiālo elektronisko adresi.  
4.5. Administratīvo procedūru izmaksas - nav paredzētas. 
4.6. Grozījuma ieviešana veicinās vienotas un informācijas sistēmas tehniskajām iespējām atbilstošas uzņemšanas kārtības nodrošināšanu, kā arī atvieglos uzņemšanas procesa administrēšanu. Grozījuma tieša ietekme uz pašvaldības budžetu nav paredzēta, tomēr faktiskā ietekme būs atkarīga no informācijas sistēmas ieviešanas un pielāgošanas procesa.

	5. Ietekme uz pašvaldības funkcijām un cilvēkresursiem
5.1. Noteikumi izstrādāti Pašvaldību likuma 4. panta pirmās daļas 4. punktā noteiktās pašvaldības funkcijas izpildei. 
5.2. Noteikumu izpildes nodrošināšanai nav nepieciešams veidot jaunas pašvaldības institūcijas darba vietas vai paplašināt esošo institūciju kompetenci.

	6. Informācija par izpildes nodrošināšanu
Pašvaldības cilvēkresursi, kas tiks iesaistīti Noteikumu īstenošanā, ir Valsts un pašvaldības vienotā klientu apkalpošanas centra darbinieki (pieņemot iesniegumus par bērna reģistrāciju rindā), IJN darbinieki (pārbaudot un aktualizējot pamatu bērna iekļaušanai reģistrā, lēmumu pieņemšana par vietas piešķiršanu bērnam iestādē, tai skaitā uzņemšanu ārpus kārtas, pieņemot iesniegumus par PII maiņu, pamatojoties uz vecāku iesniegumu), PII vadītāji (nosakot uzņemamo bērnu skaitu PII katrā grupā, pieņemot lēmumu par bērna atskaitīšanu no PII, pieņemot lēmumu par PII maiņu). Lēmuma apstrīdēšanas gadījumā – Administratīvo aktu strīdus komisija. 

	6. Prasību un izmaksu samērīgums pret ieguvumiem, ko sniedz mērķa sasniegšana
Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša. 

	8. Izstrādes gaitā veiktās konsultācijas ar privātpersonām un institūcijām
8.1. Noteikumu izstrādes procesā notika konsultācijas ar PII vadītājiem. Atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.) nenotika.
8.2. Konsultācijām tika izmantots šāds sabiedrības līdzdalības veids: pēc noteikumu izskatīšanas domes sēdē, to projekts tika publicēts pašvaldības oficiālajā tīmekļvietnē www.adazunovads.lv, kā arī informācija par projektu tika publicēta sociālajā tīklā - pašvaldības Facebook kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.
8.3. Publikācijā noteiktajā termiņā – no ___2026. līdz _____.2026. tika/netika saņemti iedzīvotāju priekšlikumi.
8.4. Cita veida saziņa un konsultācijas nav notikušas.

